## El Museu de Belles Arts de Castelló acomiada el mes de juliol amb el concert de Raquel Lúa dins del cicle ‘Nits al Claustre’

*** La cantautora, reconeguda per la seua varietat d’estils, presenta el seu tercer disc *Peinar raíces*
* El concert tindrà lloc el dijous 31 de juliol a les 22:30 hores, amb entrada lliure fins que es complete l’aforament**

El Museu de Belles Arts de Castelló, espai de l’Institut Valencià de Cultura, presenta el dijous 31 de juliol, a les 22:30 hores, el penúltim dels concerts del cicle ‘Nits al Claustre’, amb la compositora i cantant Raquel Lúa.

El cicle musical acomiada el mes de juliol amb la proposta de la cantautora barcelonina que presenta el seu tercer treball discogràfic *Peinar raíces*. Un disc amb la barreja d’estils que caracteritzen Raquel Lúa coneguda per les seues incursions en el fado, el flamenc o la música d’autor.

A més de la música, les lletres juguen un paper fonamental en la carrera de la compositora amb cançons carregades de poesia i profunditat que s’emmarquen en les músiques mediterrànies i el *folk*.

La premsa especialitzada ha destacat les seues actuacions en directe pels seus espectacles carregats de sensibilitat i emoció. Ha actuat en nombrosos festivals com el Cruïlla, Musicab o Barnasants, entre molts altres. Estes qualitats es complementen amb la banda que l’acompanyarà en el Museu de Belles Arts de Castelló, formada per Pau Durán (guitarra) i Tramel Levalle (percussió).

Després del concert de Raquel Lúa, el cicle ‘Nits al Claustre’ s’acomiadarà el dijous 31 de juliol 7 d’agost, a les 22:30 hores, amb el grup El Nido.

Tots els concerts són amb entrada lliure fins que es complete l’aforament. Una vegada iniciat l’espectacle no es permetrà l’accés al recinte.

Fecha: 30/07/2025